

**AVALYNĖS GAMINTOJO MODULINĖ PROFESINIO MOKYMO PROGRAMA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(Programos pavadinimas)*

Programos valstybinis kodas ir apimtis mokymosi kreditais:

P43072301 – programa, skirta pirminiam profesiniam mokymui, 45 mokymosi kreditai

T43072303 – programa, skirta tęstiniam profesiniam mokymui, 35 mokymosi kreditai

Kvalifikacijos pavadinimas – avalynės gamintojas

Kvalifikacijos lygis pagal Lietuvos kvalifikacijų sandarą (LTKS) – IV

Minimalus reikalaujamas išsilavinimas kvalifikacijai įgyti:

P43072301, T43072303 – vidurinis išsilavinimas

Reikalavimai profesinei patirčiai (jei taikomi) – nėra

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

**1.** **PROGRAMOS APIBŪDINIMAS**

**Programos paskirtis.** Avalynės gamintojo modulinė profesinio mokymo programa skirta parengti kvalifikuotą darbuotoją, kuris gebėtų savarankiškai užtraukti batviršius, formuoti ir tvirtinti padus, taisyti avalynę.

**Būsimo darbo specifika.** Asmuo, įgijęs avalynės gamintojo kvalifikaciją, galės dirbti avalynės gamybos ir taisymo veiklą vykdančiose įmonėse.

Avalynės gamintojas privalo dėvėti darbo drabužius. Avalynės gamintojas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, aplinkosaugos reikalavimais.

Avalynės gamintojas dirba su batviršių užtraukimo, padų formavimo, tvirtinimo ir taisymo įranga bei įrankiais. Dirbama uždarose patalpose. Jam svarbios šios asmeninės savybės: tikslumas, pastabumas, kruopštumas, atsakingumas, darbštumas ir gebėjimas koncentruoti dėmesį.

Avalynės gamintojas privalo atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis (iš viso 1 mokymosi kreditas)\*** | | | | | |
| 4000005 | Įvadas į profesiją | IV | 1 | Pažinti profesiją. | Išmanyti avalynės gamintojo profesiją ir jos teikiamas galimybes darbo rinkoje.  Suprasti avalynės gamintojo profesinę veiklą, veiklos procesus, funkcijas ir uždavinius.  Demonstruoti jau turimus, neformaliuoju ir (arba) savaiminiu būdu įgytus avalynės gamintojo kvalifikacijai būdingus gebėjimus. |
| **Bendrieji moduliai (iš viso 4 mokymosi kreditai)**\* | | | | | |
| 4102201 | Saugus elgesys ekstremaliose situacijose | IV | 1 | Saugiai elgtis ekstremaliose situacijose. | Išmanyti ekstremalių situacijų tipus, galimus pavojus.  Išmanyti saugaus elgesio ekstremaliose situacijose reikalavimus ir instrukcijas, garsinius civilinės saugos signalus. |
| 4102105 | Sąmoningas fizinio aktyvumo reguliavimas | IV | 1 | Reguliuoti fizinį aktyvumą. | Išmanyti fizinio aktyvumo formas.  Demonstruoti asmeninį fizinį aktyvumą.  Taikyti fizinio aktyvumo formas atsižvelgiant į darbo specifiką. |
| 4102203 | Darbuotojų sauga ir sveikata | IV | 2 | Tausoti sveikatą ir saugiai dirbti. | Išmanyti darbuotojų saugos ir sveikatos reikalavimus, keliamus darbo vietai. |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | | |
| *Privalomieji (iš viso 30 mokymosi kreditų)* | | | | | |
| 407230001 | Avalynės surinkimas | IV | 20 | Užtraukti batviršius ant kurpalių. | Apibūdinti pėdų anatomiją.  Apibūdinti batviršių formavimo, užtraukimo įrangą.  Parinkti medžiagas, žaliavas, priemones ir įrankius, reikalingus batviršių užtraukimui.  Sureguliuoti batviršių formavimo ir užtraukimo įrangą.  Drėkinti batviršius, užkulnius, noseles.  Paruošti ir pritvirtinti vidpadžius prie kurpalių.  Paruošti batviršius užtraukimui.  Atlikti batviršių užtraukimo ant kurpalių operacijas*.* |
| Formuoti avalynės padus. | Apibūdinti padų formavimo technologijas ir technologinius parametrus.  Parinkti medžiagas, žaliavas, įrankius ir įrangą, reikalingą avalynės padų formavimui.  Sureguliuoti padų formavimo karštosios vulkanizacijos, injekcinio formavimo būdais įrangą.  Gaminti avalynės padus karštosios vulkanizacijos, injekcinio formavimo būdais. |
| Pritvirtinti avalynės padus. | Paaiškinti mechaninius ir cheminius avalynės padų tvirtinimo būdus.  Parinkti medžiagas, žaliavas, priemones ir įrankius, reikalingus avalynės padų tvirtinimui.  Sureguliuoti padų tvirtinimo, klijavimo įrangą.  Parinkti avalynės apačios detales.  Priklijuoti padus. |
| Prisiūti avalynės padus. | Išmanyti pagrindinius padų prisiuvimo būdus.  Apibūdinti padų prisiuvimo įrangą.  Sureguliuoti padų prisiuvimo įrangą.  Atlikti padų prisiuvimo prie batviršių operacijas. |
| 407230002 | Avalynės taisymas | IV | 10 | Nustatyti avalynės defektus. | Įvertinti avalynės defektus ir kliento poreikius.  Parinkti medžiagas, priemones ir įrankius, reikalingas nustatytiems avalynės defektams taisyti.  Apskaičiuoti avalynės taisymo kaštus.  Bendrauti su klientais avalynės taisymo klausimais. |
| Taisyti avalynę. | Išmanyti avalynės taisymo technologijas.  Apibūdinti specialiosios paskirties ir nestandartinės avalynės taisymo ypatumus.  Paruošti viršaus ir apačios detales avalynės taisymui.  Atlikti avalynės taisymo operacijas. |
| **Pasirenkamieji moduliai (iš viso 5 mokymosi kreditai)\*** | | | | | |
| 407230003 | Ortopedinės ir terapinės avalynės batviršių konstravimas ir lekalų gamyba | IV | 5 | Konstruoti ortopedinės ir terapinės avalynės batviršius. | Išmanyti batviršių konstrukcijas.  Apibūdinti technologinį ortopedinės ir terapinės avalynės batviršių gamybos procesą.  Sukonstruoti skirtingų konstrukcijų batviršius. |
| Gaminti ortopedinės ir terapinės avalynės batviršių lekalus. | Parinkti medžiagas ir įrankius batviršių lekalų gamybai.  Paruošti batviršių lekalus ortopedinės ir terapinės avalynės gamybai. |
| 407230004 | Ortopedinės ir terapinės avalynės kurpalių paruošimas ir batviršių surinkimas | IV | 5 | Paruošti kurpalius ortopedinės ir terapinės avalynės gamybai. | Išmanyti ortopedinių priemonių kojų ir pėdų korekcijai gamybos technologiją.  Pritaikyti standartinius kurpalius individualios ortopedinės avalynės gamybai. |
| Surinkti ortopedinės ir terapinės avalynės batviršius. | Apibūdinti technologinį ortopedinės ir terapinės avalynės batviršių gamybos procesą.  Pasiūti ortopedinės ir terapinės avalynės batviršius. |
| 407230005 | Šokių avalynės gamyba | IV | 5 | Gaminti avalynę liaudies šokiams | Išmanyti avalynės liaudies šokiams gamybos ypatumus.  Gaminti nagines. |
| Gaminti avalynę pramoginiams šokiams. | Išmanyti avalynės pramoginiams šokiams gamybos ypatumus.  Gaminti avalynę pagal pramoginių šokių specifiką. |
| **Baigiamasis modulis (iš viso 5 mokymosi kreditai)** | | | | | |
| 4000004 | Įvadas į darbo rinką | IV | 5 | Formuoti darbinius įgūdžius realioje darbo vietoje. | Įsivertinti ir realioje darbo vietoje demonstruoti įgytas kompetencijas.  Susipažinti su būsimo darbo specifika ir adaptuotis realioje darbo vietoje.  Įsivertinti asmenines integracijos į darbo rinką galimybes. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3.** **REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis (iš viso 1 mokymosi kreditas)\*** | | | | |
| 4000005 | Įvadas į profesiją | IV | 1 | *Netaikoma.* |
| **Bendrieji moduliai (iš viso 4 mokymosi kreditai)\*** | | | | |
| 4102201 | Saugus elgesys ekstremaliose situacijose | IV | 1 | *Netaikoma.* |
| 4102105 | Sąmoningas fizinio aktyvumo reguliavimas | IV | 1 | *Netaikoma.* |
| 4102203 | Darbuotojų sauga ir sveikata | IV | 2 | *Netaikoma.* |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | |
| *Privalomieji (iš viso 30 mokymosi kreditų)* | | | | |
| 407230001 | Avalynės surinkimas | IV | 20 | *Netaikoma.* |
| 407230002 | Avalynės taisymas | IV | 10 | *Baigtas šis modulis:*  Avalynės surinkimas |
| **Pasirenkamieji moduliai (iš viso 5 mokymosi kreditai)\*** | | | | |
| 407230003 | Ortopedinės ir terapinės avalynės batviršių konstravimas ir lekalų gamyba | IV | 5 | *Netaikoma.* |
| 407230004 | Ortopedinės ir terapinės avalynės kurpalių paruošimas ir batviršių surinkimas | IV | 5 | *Netaikoma.* |
| 407230005 | Šokių avalynės gamyba | IV | 5 | *Baigtas šis modulis:*  Avalynės surinkimas |
| **Baigiamasis modulis (iš viso 5 mokymosi kreditai)** | | | | |
| 4000004 | Įvadas į darbo rinką | IV | 5 | *Baigti visi privalomieji avalynės gamintojo kvalifikaciją sudarančioms kompetencijoms įgyti skirti moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Taisyklingai vartoti profesinius terminus. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Bendrauti profesine užsienio kalba darbinėje aplinkoje.  Bendrauti su klientu užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Apskaičiuoti turimų ir reikiamų priemonių kiekį.  Perduoti su darbu susijusią informaciją IT priemonėmis kitiems darbuotojams. |
| Skaitmeninė kompetencija | Atlikti informacijos paiešką internete.  Rinkti, apdoroti ir saugoti reikalingą darbui informaciją.  Dokumentuoti darbų aplankus.  Rengti darbo pristatymą kompiuterinėmis programomis, naudoti vaizdų grafinio apdorojimo programą. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus, numatyti savo profesinio tobulinimosi planą.  Pritaikyti turimas žinias ir gebėjimus dirbant individualiai ir kolektyve.  Suprasti savo sprendimų ir veiklos poveikį aplinkai. |
| Pilietiškumo kompetencija | Valdyti savo psichologines būsenas, pojūčius ir savybes.  Tinkamai elgtis krizinėse situacijose.  Pagarbiai elgtis su klientu.  Dirbti komandoje. |
| Verslumo kompetencija | Išmanyti verslo kūrimo galimybes.  Dirbti savarankiškai, planuoti savo laiką. |
| Kultūrinio sąmoningumo ir raiškos kompetencija | Gerbti save, kitus, savo šalį ir jos tradicijas.  Pažinti įvairių šalių kultūrinius skirtumus, juos gerbti.  Mokėti bendrauti su skirtingų kultūrų atstovais.  Lavinti estetinį požiūrį į aplinką. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija - avalynės gamintojas, LTKS lygis IV** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (iš viso 1 mokymosi kreditas)*  Įvadas į profesiją, 1 mokymosi kreditas | *Įvadinis modulis (0 mokymosi kreditų)*  – |
| *Bendrieji moduliai (iš viso 4 mokymosi kreditai)*  Saugus elgesys ekstremaliose situacijose, 1 mokymosi kreditas  Sąmoningas fizinio aktyvumo reguliavimas, 1 mokymosi kreditas  Darbuotojų sauga ir sveikata, 2 mokymosi kreditai | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Avalynės surinkimas, 20 mokymosi kreditų  Avalynės taisymas, 10 mokymosi kreditų | *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Avalynės surinkimas, 20 mokymosi kreditų  Avalynės taisymas, 10 mokymosi kreditų |
| *Pasirenkamieji moduliai (iš viso 5 mokymosi kreditai)*  Ortopedinės ir terapinės avalynės batviršių konstravimas ir lekalų gamyba, 5 mokymosi kreditai  Ortopedinės ir terapinės avalynės kurpalių paruošimas ir batviršių surinkimas, 5 mokymosi kreditai  Šokių avalynės gamyba, 5 mokymosi kreditai | *Pasirenkamieji moduliai (0 mokymosi kreditų)*  – |
| *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant pirminį profesinį mokymą asmeniui turi būti sudaromos sąlygos mokytis pagal vidurinio ugdymo programą *(jei taikoma)*.
* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6.** **PROGRAMOS MODULIŲ APRAŠAI**

**6.1. ĮVADINIS MODULIS**

**Modulio pavadinimas – „Įvadas į profesiją“**

|  |  |  |
| --- | --- | --- |
| Valstybinis kodas | 4000005 | |
| Modulio LTKS lygis | IV | |
| Apimtis mokymosi kreditais | 1 | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Pažinti profesiją. | 1.1. Išmanyti avalynės gamintojo profesiją ir jos teikiamas galimybes darbo rinkoje. | **Tema.** ***Avalynės gamintojo profesija, jos specifika ir galimybės darbo rinkoje***   * Avalynės gamintojo darbo vieta * Avalynės gamintojo darbo specifika * Avalynės gamintojo profesijos samprata * Asmeninės savybės, reikalingos avalynės gamintojo profesijai * Avalynės gamintojo profesinės galimybės |
| 1.2. Suprasti avalynės gamintojo profesinę veiklą, veiklos procesus, funkcijas ir uždavinius. | **Tema.** ***Avalynės gamintojo veiklos procesai, funkcijos ir uždaviniai***   * Avalynės gamintojo veiklos procesai, funkcijos ir uždaviniai * Darbuotojų saugos ir sveikatos reikalavimus |
| 1.3. Demonstruoti jau turimus, neformaliuoju ir (arba) savaiminiu būdu įgytus avalynės gamintojo kvalifikacijai būdingus gebėjimus. | **Tema.** ***Avalynės gamintojo modulinė profesinio mokymo programa***   * Mokymo programos tikslai bei uždaviniai * Mokymosi formos ir metodai, mokymosi pasiekimų įvertinimo kriterijai, mokymosi įgūdžių demonstravimo formos (metodai) * Individualūs mokymosi planai   **Tema.** ***Turimų gebėjimų, įgytų savaiminiu ar neformaliuoju būdu, vertinimas ir lygių nustatymas***   * Turimų gebėjimų įvertinimo būdai * Savaiminiu ar neformaliuoju būdu įgytų gebėjimų vertinimas |
| Mokymosi pasiekimų vertinimo kriterijai | Siūlomas įvadinio modulio įvertinimas – *įskaityta (neįskaityta).* | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Avalynės gamintojo modulinė profesinio mokymo programa * Testas turimiems gebėjimams vertinti * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) avalynės gamintojo ar lygiavertę kvalifikaciją (išsilavinimą) arba ne mažesnę kaip 3 metų profesinės veiklos avalynės gamybos srityje patirtį. | |

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Avalynės surinkimas“**

|  |  |  |
| --- | --- | --- |
| Valstybinis kodas |  | |
| Modulio LTKS lygis | IV | |
| Apimtis mokymosi kreditais | 20 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Užtraukti batviršius ant kurpalių. | 1.1. Apibūdinti pėdų anatomiją. | ***Tema. Pėdų struktūra, fiziologija***   * Bendros žinios apie žmogaus pėdą * Pėdos kaulai, sąnariai, skliautai |
| 1.2. Apibūdinti batviršių formavimo, užtraukimo įrangą. | ***Tema. Avalynės detalės***   * Avalynės viršaus detalės * Avalynės apačios detalės * Avalynės tarpinės detalės   ***Tema. Pagrindiniai batviršių formavimo ant kurpalių būdai***   * Batviršių formavimas aptraukimo-užtraukimo būdu * Batviršių vidinis formavimas   ***Tema. Batviršių formavimo, užtraukimo ant kurpalių įvairiais būdais įranga ir įrankiai***   * Įrangos tipai, konstrukcijos, pagrindiniai techniniai duomenys * Kulno dalies formavimo įranga * Noselės dalies formavimo ir užtraukimo įranga * Linkio ir kulno dalių užtraukimo įranga * Batviršių formavimo, užtraukimo įrangos parinkimas pagal užtraukiamojo krašto apdirbimo būdą * Batviršių formavimui, užtraukimui rankiniu būdu naudojamos priemonės ir įrankiai   ***Tema. Batviršių formavimo, užtraukimo įrangos pavojingos darbo zonos***   * Saugaus darbo reikalavimai, atliekant batviršių formavimo ir užtraukimo operacijas |
| 1.3.Parinkti medžiagas, žaliavas, priemones ir įrankius, naudojamus batviršių užtraukimui. | ***Tema. Batviršių formavimui, užtraukimui naudojamų medžiagų klasifikacija***   * Batviršių sutvirtinimui naudojamos medžiagos, jų savybės * Batviršių formavimui, užtraukimui naudojamos cheminės medžiagos, jų savybės, saugaus darbo reikalavimai * Batviršių formavimui be užtraukimo naudojamų medžiagų asortimentas, jų savybės   ***Tema. Batviršių formavimui, užtraukimui naudojami įrankiai***   * Batviršių formavimui, užtraukimui naudojamų įrankių ir darbo priemonių klasifikacija, paskirtis, saugaus darbo reikalavimai   ***Tema. Batviršių užtraukimui reikalingų medžiagų, darbo priemonių parinkimas***   * Kurpalių parinkimas * Klijinių medžiagų parinkimas * Batviršius sutvirtinančių detalių parinkimas * Darbo priemonių surūšiavimas |
| 1.4. Sureguliuoti batviršių formavimo ir užtraukimo įrangą. | ***Tema. Batviršių formavimo, užtraukimo įrangos sureguliavimas***   * Įrangos sureguliavimas pagal gamintojo instrukcijas, darbo vietos reikalavimus ir technologinius gamybos dokumentus * Batviršių formavimo, užtraukimo įrangos paruošimas darbui pagal įrangos techninę dokumentaciją * Batviršių formavimo, užtraukimo įrangos paruošimas darbui pagal naudojamų medžiagų technines charakteristikas |
| 1.5. Drėkinti batviršius, užkulnius, noseles. | ***Tema. Paruošti batviršius ir batviršius sutvirtinančias detales formavimo, užtraukimo operacijų atlikimui***   * Paruošiamųjų operacijų technologiniai reikalavimai * Batviršių drėkinimas, atsigulėjimas * Odinių užkulnių drėkinimas, formavimas * Odinių noselių drėkinimas, formavimas |
| 1.6. Paruošti ir pritvirtinti vidpadžius prie kurpalių. | ***Tema. Vidpadžių paruošimo technologija***   * Vidpadžių paruošimo technologinė operacijų seka * Vidpadžių paruošimo technologiniai reikalavimai   ***Tema. Vidpadžių pritvirtinimas prie kurpalių***   * Vidpadžių pritvirtinimas prie kurpalių pagal technologinius reikalavimus |
| 1.7. Paruošti batviršius užtraukimui | ***Tema. Batviršių užtraukimo paruošiamosios operacijos***   * Batviršius sutvirtinančių detalių (užkulnių, kietgalių, šoninių tvirtiklių) įklijavimas * Batviršių suvarstymas, užsegimas, pamušalo apibėrimas talku |
| 1.8. Atlikti batviršių užtraukimo ant kurpalių operacijas. | ***Tema. Batviršių užtraukimas***   * Batviršių formavimo, užtraukimo operacijų atlikimo technologiniai reikalavimai * Batviršių užtraukimo ant kurpalių mašininiu būdu technologinė seka * Batviršių užtraukimo ant kurpalių rankiniu būdu technologinė seka (batviršio aptraukimas, formavimas, užtraukimas) * Įvairių tipų batviršių užtraukimo ant kurpalių technologinė seka * Pagrindiniai batviršių formavimo, užtraukimo operacijų atlikimo defektai * Batviršių užtraukimo įvairiais būdais tvirtinant avalynės apačios detales technologinė seka * Batviršių užtraukimas ant kurpalių rankiniu ir mašininiu būdais |
| 2. Formuoti avalynės padus. | 2.1. Apibūdinti padų formavimo technologijas ir technologinius parametrus. | ***Tema. Padų formavimo technologijos***   * Padų formavimo karštosios vulkanizacijos būdu technologija, technologiniai reikalavimai * Padų formavimo injekcinio formavimo būdu technologija, technologiniai reikalavimai * Padų formavimo technologiniai parametrai * Pagrindiniai padų formavimo operacijų atlikimo defektai |
| 2.2. Parinkti medžiagas, žaliavas, įrankius ir įrangą, reikalingą avalynės padų formavimui. | ***Tema. Žaliavų ir medžiagų, reikalingų padų formavimui, klasifikacija***   * Žaliavų ir medžiagų asortimentas * Žaliavų ir medžiagų savybės   ***Tema. Įranga ir įrankiai, reikalingi padų formavimui***   * Įrangos avalynės padų formavimui tipai, konstrukcijos, pagrindiniai techniniai duomenys * Padų formavimui naudojami įrankiai   ***Tema. Padų formavimo įrangos pavojingos darbo zonos***   * Saugaus darbo reikalavimai, atliekant avalynės padų formavimo operacijas   ***Tema. Avalynės padų formavimui reikalingų medžiagų, įrangos ir darbo priemonių parinkimas***   * Žaliavų, medžiagų parinkimas * Cheminių medžiagų parinkimas * Padų formavimui naudojamos įrangos ir įrankių parinkimas * Padų formavimo medžiagų galiojimo laiko, formavimo parametrų atitikimo techninei dokumentacijai patikrinimas |
| 2.3. Sureguliuoti padų formavimo karštosios vulkanizacijos, injekcinio formavimo būdais įrangą. | ***Tema. Padų formavimas karštosios vulkanizacijos būdu***   * Padų formavimo karštosios vulkanizacijos būdu įranga * Įrangos sureguliavimas pagal gamintojo instrukcijas, darbo vietos reikalavimus ir technologinius gamybos dokumentus * Padų formavimas karštosios vulkanizacijos būdu   ***Tema. Padų formavimas injekcinio formavimo būdu***   * Padų formavimo injekcinio formavimo būdu įranga * Įrangos sureguliavimas pagal gamintojo instrukcijas, darbo vietos reikalavimus ir technologinius gamybos dokumentus * Padų formavimas injekcinio formavimo būdu |
| 2.4.Gaminti avalynės padus karštosios vulkanizacijos, injekcinio formavimo būdais. | ***Tema. Padų formavimas karštosios vulkanizacijos būdu***   * Padų formavimas karštosios vulkanizacijos būdu pagal technologinius reikalavimus   ***Tema. Padų formavimas injekcinio formavimo būdu***   * Padų formavimas injekcinio formavimo būdu pagal technologinius reikalavimus |
| 3. Pritvirtinti avalynės padus. | 3.1. Paaiškinti mechaninius ir cheminius avalynės padų tvirtinimo būdus. | ***Tema. Mechaniniai padų tvirtinimo būdai, technologiniai reikalavimai ir galimi defektai***   * Kaltinis padų tvirtinimo būdas * Sandalinis padų tvirtinimo būdas * Dopelinis padų tvirtinimo būdas * Prasiūtinis padų tvirtinimo būdas * Rantinis, rantinis prasiūtinis padų tvirtinimo būdas   ***Tema. Kombinuotas padų tvirtinimo būdas, technologiniai reikalavimai ir galimi defektai***   * Klijuotinis - prasiūtinis padų tvirtinimo būdas   ***Tema. Cheminis padų tvirtinimo būdas, technologiniai reikalavimai ir galimi defektai***   * Klijuotinis padų tvirtinimo būdas * Lietinis padų tvirtinimo būdas * Karštosios vulkanizacijos padų tvirtinimo būdas |
| 3.2. Parinkti medžiagas, žaliavas, priemones ir įrankius, reikalingus avalynės padų tvirtinimui. | ***Tema. Medžiagos, reikalingos padų tvirtinimui***   * Medžiagų, reikalingų padų tvirtinimui, klasifikacija, jų savybės * Padinės odos, odos pakaitalo avalynės apačios detalės, jų paruošimas * Guminės avalynės apačios detalės, jų paruošimas * Avalynės apačios detalių iš poliuretano, termoelastoplasto ir kitų termoplastinių medžiagų paruošimas * Odinių, guminių dekoratyvinių rantelių paruošimas   ***Tema. Įranga ir įrankiai, reikalingi padų tvirtinimui***   * Įrangos tipai, konstrukcijos, pagrindiniai techniniai duomenys * Padų tvirtinimui naudojami įrankiai   ***Tema. Padų tvirtinimo įrangos pavojingos darbo zonos***   * Saugaus darbo reikalavimai, atliekant padų tvirtinimo operacijas   ***Tema. Avalynės padų tvirtinimui reikalingų medžiagų, įrankių ir darbo priemonių parinkimas***   * Medžiagų, reikalingų padų tvirtinimui, parinkimas * Cheminių medžiagų padų tvirtinimui parinkimas * Darbo priemonių ir įrankių padų tvirtinimui parinkimas |
| 3.3. Sureguliuoti padų tvirtinimo, klijavimo įrangą. | ***Tema. Padų tvirtinimo įrangos sureguliavimas***   * Padų tvirtinimo įrangos paruošimas pagal gamintojo instrukcijas, darbo vietos reikalavimus * Padų tvirtinimo įrangos paruošimas pagal technologinius gamybos dokumentus |
| 3.4. Parinkti avalynės apačios detales. | ***Tema. Avalynės apačios detalių parinkimas***   * Avalynės apačios detalių parinkimas pagal tvirtinimo būdą * Avalynės apačios detalių parinkimas pagal avalynės charakteristikas ir paruošimą tvirtinti |
| 3.5. Priklijuoti padus. | ***Tema. Avalynės apačios detalių priklijavimas***   * Avalynės apačios detalių priklijavimo technologiniai reikalavimai * Avalynės apačios detalių priklijavimo technologinė operacijų seka * Avalynės pėdsako ir apačios detalių paruošimas * Avalynės apačios detalių pritvirtinimas klijuotiniu būdu |
| 4. Prisiūti avalynės padus. | 4.1. Išmanyti pagrindinius padų prisiuvimo būdus. | ***Tema. Pagrindiniai padų prisiuvimo būdai, technologiniai reikalavimai ir galimi defektai***   * Padų tvirtinimo siūtinių siūlių konstrukciniai ypatumai. * Rantinio padų prisiuvimo būdo technologiniai reikalavimai * Sandalinio padų prisiuvimo būdo technologiniai reikalavimai * Pusiau sandalinio padų prisiuvimo būdo technologiniai reikalavimai * Rantinio-klijuotinio padų prisiuvimo būdo technologiniai reikalavimai * Padų prisiuvimo defektai |
| 4.2. Apibūdinti padų prisiuvimo įrangą. | ***Tema. Padų prisiuvimui naudojama įranga ir įrankiai***   * Mašininio padų prisiuvimo technologiniai reikalavimai * Rankinio padų prisiuvimo technologiniai reikalavimai * Padų prisiuvimui naudojama įranga ir įrankiai |
| 4.3. Sureguliuoti padų prisiuvimo įrangą. | ***Tema. Padų prisiuvimo įrangos paruošimas***   * Įrangos rodiklių nustatymas pagal medžiagos rūšį, storį, siūlės tipą * Siūlo įtempimas, dygsnio ilgis, tankis, peilio pozicija * Adatų, siūlų parinkimas * Padų prisiuvimo įrangos paruošimas darbui pagal gamintojo instrukcijas, darbo vietos reikalavimus ir technologinius gamybos dokumentus   ***Tema. Padų prisiuvimo įrangos pavojingos darbo zonos***   * Saugaus darbo reikalavimai dirbant su padų prisiuvimo įranga |
| 4.4. Atlikti padų prisiuvimo prie batviršių operacijas. | ***Tema. Padų prisiuvimas prie batviršių.***   * Padų prisiuvimo mašininiu būdu technologiniai reikalavimai * Padų prisiuvimas prie batviršių mašininiu būdu |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus. Parinktos ir surūšiuotos medžiagos, žaliavos, priemonės ir įrankiai, reikalingi batviršių užtraukimui. Batviršių formavimo ir užtraukimo įranga sureguliuota pagal gamintojo instrukcijas, darbo vietos reikalavimus ir technologinius gamybos dokumentus. Pagal technologinius reikalavimus sudrėkinti batviršiai, užkulniai, noselės. Vidpadžiai paruošti ir pritvirtinti prie kurpalių. Batviršiai paruošti užtraukimui ir užtraukti ant kurpalių. Parinktos ir surūšiuotos medžiagos, žaliavos, priemonės ir įrankiai, reikalingi avalynės padų tvirtinimui. Padų tvirtinimo įranga sureguliuota pagal gamintojo instrukcijas, darbo vietos reikalavimus ir technologinius gamybos dokumentus. Avalynės apačios detalės parinktos pagal tvirtinimo būdą, avalynės charakteristikas ir paruošimą tvirtinti. Padai pritvirtinti klijuotiniu ir prisiuvimo būdais. Sutvarkyta darbo vieta, įrankiai, įranga, priemonės bei medžiagų likučiai pagal technologinius, darbų saugos ir sveikatos reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Testas turimiems gebėjimams vertinti * Vadovėliai ir kita metodinė medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Žmogaus pėdos griaučiai * Įvairių tipų avalynės, batviršių pavyzdžiai * Avalynės viršaus, tarpinių ir apačios detalių pavyzdžiai * Žaliavų, medžiagų pavyzdžiai * Įvairių konstrukcijų kurpalių pavyzdžiai * Batviršių formavimo, užtraukimo, avalynės apačios detalių klijinio tvirtinimo, avalynės padams formuoti skirta įranga ir įrankiai, padų prisiuvimo įranga ir įrankiai * Įvairių gamintojų avalynės gamybos įrangos, darbo priemonių ir medžiagų katalogai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti, įvairių gamintojų avalynės gamybos įrangos, darbo priemonių ir medžiagų katalogai.  Praktinio mokymo klasė (patalpa), aprūpinta darbo vietomis operacijoms atlikti: įrankiais (stalinės replės, rankinės užtraukimo replės, plaktukas, kabučių ištraukėjas, vinys, kabės, teptukai, ylos, žirklės, avalynininko peilis, dildės, padų prisiuvimo siūlai); avalynės gamybos procesuose naudojama technologine įranga (detalių skėlimo mašina, detalių kraštų sklembimo mašina, suspausto oro kompresorius, kulno dalies formavimo mašina, noselės - platmens dalių užtraukimo mašina, linkio – kulno dalių užtraukimo mašina, padų prisiuvimo mašina, padų formavimo karštosios vulkanizacijos būdu įranga, padų formavimo injekciniu būdu įranga, klijinės plėvelės aktyvacijos kamerėlė, termostatas, padų priklijavimo presas, šlifavimo/frezavimo mašina); darbo priemonėmis (stovas rankiniam avalynės užtraukimui, elektrinis kabučių kalimo įrankis avalynės rankiniam užtraukimui, klijų tepimo indeliai, įrankis rankiniam padų prisiuvimui, stelažas avalynės atsigulėjimui, traukos spintelės, spinta įrankiams, stelažas medžiagoms); buitinėmis patalpomis. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) avalynės gamintojo ar lygiavertę kvalifikaciją (išsilavinimą) arba ne mažesnę kaip 3 metų profesinės veiklos avalynės gamybos srityje patirtį. | |

**Modulio pavadinimas – „Avalynės taisymas“**

|  |  |  |
| --- | --- | --- |
| Valstybinis kodas |  | |
| Modulio LTKS lygis | IV | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai (jei taikoma) | *Baigtas šis modulis:*  Avalynės surinkimas | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Nustatyti avalynės defektus. | 1.1. Įvertinti avalynės defektus ir kliento poreikius. | ***Tema. Avalynės nusidėvėjimo lygio nustatymas***   * Matomų avalynės defektų vertinimas * Taisymo ir apdailos darbų suderinimas su klientu   ***Tema. Taisytinos avalynės apžiūra, nusidėvėjimo tipo nustatymas***   * Avalynės apačios detalių apžiūra, defektų nustatymas * Batviršių vidinės ir išorinės pusių apžiūra, defektų nustatymas * Tarpinių avalynės apačios detalių defektų nustatymas |
| 1.2. Parinkti medžiagas, priemones ir įrankius, reikalingas nustatytiems avalynės defektams taisyti. | ***Tema.*** ***Medžiagos, priemonės ir įrankiai avalynės defektams taisyti***   * Medžiagos ir priemonės avalynės defektams taisyti * Įrankiai ir įranga avalynės defektams taisyti |
| 1.3. Apskaičiuoti avalynės taisymo kaštus. | ***Tema. Avalynės taisymo kaštai***   * Medžiagų poreikio avalynės taisymui apskaičiavimas * Darbo laiko sąnaudų avalynės taisymui apskaičiavimas * Kitų išteklių apskaičiavimas |
| 1.4. Bendrauti su klientais avalynės taisymo klausimais. | ***Tema. Profesinė etika***   * Bendravimo su klientais ir bendradarbiais kultūra * Konfliktas ir jo valdymas * Stresas ir jo valdymas |
| 2. Taisyti avalynę. | 2.1. Išmanyti avalynės taisymo technologijas. | ***Tema. Avalynės viršaus ir pamušalo taisymas: technologiniai reikalavimai, operacijų seka, galimi defektai***   * Avalynės viršaus ir pamušalo detalių taisymo technologinių operacijų sekos nustatymas * Avalynės viršaus ir pamušalo detalių parinkimas * Iširusių siūlių taisymas rankiniu būdu * Iširusių siūlių taisymas mašina   ***Tema. Avalynės apačios, tarpinių apačios detalių taisymas: technologiniai reikalavimai, operacijų seka, galimi defektai***   * Avalynės apačios detalių, tarpinių apačios detalių taisymo technologinių operacijų sekos nustatymas * Avalynės apačios detalių, tarpinių apačios detalių parinkimas * Avalynės apačios detalių, tarpinių apačios detalių taisymas   ***Tema. Sutaisytos avalynės apdaila***   * Avalynės dažymas, apretavimas, blizginimas   ***Tema. Avalynės taisymui reikalingos medžiagos, įrankiai ir įranga***   * Avalynės viršaus ir pamušalo detalių keitimui reikalingos medžiagos * Avalynės apačios, tarpinių avalynės apačios detalių keitimui ar taisymui reikalingos medžiagos * Cheminės medžiagos * Metalinė, plastikinė furnitūra * Pagalbinės, apdailos medžiagos * Remontinė siuvimo mašina, darbo įrankiai rankiniam avalynės taisymui |
| 2.2. Apibūdinti specialiosios paskirties ir nestandartinės avalynės taisymo ypatumus. | ***Tema. Specialios paskirties avalynės taisymas***   * Ortopedinės avalynės, ortopedinių elementų taisymo technologinė operacijų seka * Darbinės avalynės taisymo technologinė operacijų seka * Sportinės avalynės taisymo technologinė operacijų seka * Nestandartinės avalynės taisymo technologinė operacijų seka |
| 2.3. Paruošti viršaus ir apačios detales avalynės taisymui. | ***Tema. Viršaus detalių paruošimas avalynės taisymui***   * Keičiamų (defektuotų) detalių lekalų gamyba * Keičiamų detalių išpjovimas * Detalių apdorojimas, priklijavimas, prisiuvimas   ***Tema. Apačios detalių, tarpinių apačios detalių parinkimas ir paruošimas avalynės taisymui***   * Keičiamų (defektuotų) detalių lekalų gamyba * Keičiamų detalių išpjovimas * Detalių apdorojimas, įklijavimas arba priklijavimas   ***Tema. Kurpalių parinkimas***   * Kurpalių parinkimas pagal pėdsako ilgį, pakulnio aukštį * Kurpalių parinkimas pagal avalynės modelį |
| 2.4. Atlikti avalynės taisymo operacijas. | ***Tema. Avalynės viršaus ir apačios detalių taisymas įvairiais būdais***   * Smulkaus avalynės taisymo technologiniai reikalavimai * Vidutinio avalynės taisymo technologiniai reikalavimai * Stambaus avalynės taisymo technologiniai reikalavimai * Avalynės taisymo operacijų technologinės eilės sudarymo teisingumo įvertinimas * Avalynės viršaus ir apačios detalių taisymas * Atlikto avalynės taisymo kokybės įvertinimas |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi saugaus darbo, asmens higienos reikalavimų, darbo poza atitiko ergonominius reikalavimus. Bendrauta su klientu avalynės taisymo klausimais laikantis profesinės etikos normų. Pagal avalynės būklę ir kliento poreikius įvertinti taisytinos avalynės defektai. Pasirinktos tinkamos medžiagos, priemonės, įranga ir įrankiai, reikalingi nustatytiems avalynės defektams pašalinti. Pagal avalynės taisymo technologiją paruoštos viršaus ir apačios detalės avalynės taisymui. Atliktos avalynės taisymo operacijos, laikantis taisymo technologinių operacijų sekos. Apskaičiuoti avalynės taisymo kaštai. Darbo vieta, įrankiai, įranga, medžiagų likučiai, priemonės sutvarkytos pagal technologinius ir saugaus darbo reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Testas turimiems gebėjimams vertinti * Vadovėliai ir kita metodinė medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Dėvėtos avalynės dezinfekavimo priemonės * Avalynės viršaus, tarpinių, apačios detalių, furnitūros keitimui ar taisymui reikalingos medžiagos * Pagalbinės medžiagos, reikalingos avalynės taisymui ir sutaisytos avalynės apdailai * Įvairių konstrukcijų kurpaliai * Įvairių tipų siuvimo mašinos, remontinė siuvimo mašina , padų ir kitų apačios detalių priklijavimo presas * Įrankiai ir darbo priemonės, reikalingos keičiamų avalynės detalių lekalų gamybai * Avalynės taisymo įrankiai ir darbo priemonės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo vietomis operacijoms atlikti: įrankiais (stalinės replės, rankinės užtraukimo replės, plaktukas, teksų ištraukėjas, vinys, kabės, teptukai, ylos, žirklės, avalynininko peilis, dildės, padų prisiuvimo siūlai); avalynės gamybos procesuose naudojama technologine įranga (detalių skėlimo mašina, detalių kraštų sklembimo mašina, kolonėlės tipo siuvimo mašina, siuvimo mašina batviršių taisymui, suspausto oro kompresorius, klijinės plėvelės aktyvacijos kamerėlė, termostatas, padų priklijavimo presas, šlifavimo/frezavimo mašina); darbo priemonėmis (stovas rankiniam avalynės užtraukimui, elektrinis kabučių kalimo įrankis avalynės rankiniam užtraukimui, klijų tepimo indeliai, įrankis rankiniam padų prisiuvimui, stelažas avalynės atsigulėjimui, traukos spintelės, spinta įrankiams, stelažas medžiagoms, vatmanas lekalų gamybai); buitinėmis patalpomis. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) avalynės gamintojo ar lygiavertę kvalifikaciją (išsilavinimą) arba ne mažesnę kaip 3 metų profesinės veiklos avalynės gamybos srityje patirtį. | |

**6.2. PASIRENKAMIEJI MODULIAI**

**Modulio pavadinimas – „Ortopedinės ir terapinės avalynės batviršių konstravimas ir lekalų gamyba“**

|  |  |  |
| --- | --- | --- |
| Valstybinis kodas |  | |
| Modulio LTKS lygis | IV | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | *Netaikoma* | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Konstruoti ortopedinės ir terapinės avalynės batviršius. | 1.1. Išmanyti batviršių konstrukcijas. | ***Tema. Batviršių konstrukcijos***   * Ortopedinės ir terapinės avalynės viršaus detalių klasifikacija, paskirtis * Įvairių tipų ortopedinės ir terapinės avalynės batviršių konstrukcijos |
| 1.2. Apibūdinti technologinį ortopedinės ir terapinės avalynės batviršių gamybos procesą. | ***Tema. Ortopedinės ir terapinės avalynės batviršių gamybos technologija***   * Ortopedinės ir terapinės avalynės gamybos technologiniai ypatumai * Ortopedinės ir terapinės avalynės batviršių gamybai naudojama įranga |
| 1.3. Sukonstruoti skirtingų konstrukcijų batviršius. | ***Tema. Batviršių rankinis konstravimas***   * Batviršių rankinio konstravimo operacijų seka * „Derby“ tipo batviršių konstravimas * „Laivelio“ tipo batviršio konstravimas * Batų tipo batviršių konstravimas   ***Tema. Bendros žinios apie kompiuterinį batviršių konstravimą***   * Batviršių kompiuterinio konstravimo įranga, programos * Batviršių kompiuterinio konstravimo principai |
| 2. Gaminti ortopedinės ir terapinės avalynės batviršių lekalus. | 2.1. Parinkti medžiagas ir įrankius batviršių lekalų gamybai. | ***Tema. Medžiagos ir įrankiais batviršių lekalų gamybai.***   * Batviršių lekalų medžiagos * Batviršių lekalų gamybai naudojami įrankiai |
| 2.2. Paruošti batviršių lekalus ortopedinės ir terapinės avalynės gamybai. | ***Tema.*** ***Batviršių lekalų paruošimas ortopedinės ir terapinės avalynės gamybai***   * Sukonstruoto ortopedinės ir terapinės avalynės batviršio modelio detalizavimas * Batviršių ortopedinei ir terapinei avalynei lekalų išpjovimas ir ženklinimas |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi saugaus darbo, asmens higienos reikalavimų, darbo poza atitiko ergonominius reikalavimus. Parinktos batviršių bazinės konstrukcijos, sukonstruoti batviršiai, paruošti batviršių lekalai ortopedinės ir terapinės avalynės gamybai. Parinkta tinkama įranga, įrankiai bei medžiagos. Darbo vieta, įrankiai, įranga, priemonės sutvarkytos pagal technologinius ir saugaus darbo reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Testas turimiems gebėjimams vertinti * Vadovėliai ir kita metodinė medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Žmogaus pėdos griaučiai * Įvairių tipų ortopedinės avalynės, batviršių pavyzdžiai * Ortopedinės ir terapinės avalynės viršaus detalių pavyzdžiai * Darbo priemonės, reikalingos ortopedinių priemonių ir batviršių lekalų gamybai * Įvairių konstrukcijų kurpaliai * Batviršių lekalų išpjovimo, apdorojimo įranga ir įrankiai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo įrankiais (teptukai, žirklės, avalynininko peilis, lipni popierinė juostelė kurpalio kopijai gauti, vatmanas lekalų gamybai); avalynės gamybos procesuose naudojama technologine įranga (batviršių konstravimo kompiuterinė sistema) darbo priemonėmis (klijų tepimo indeliai, traukos spintelės); buitinėmis patalpomis. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) avalynės gamintojo ar lygiavertę kvalifikaciją (išsilavinimą) arba ne mažesnę kaip 3 metų profesinės veiklos avalynės gamybos srityje patirtį. | |

**Modulio pavadinimas – „Ortopedinės ir terapinės avalynės kurpalių paruošimas ir batviršių surinkimas“**

|  |  |  |
| --- | --- | --- |
| Valstybinis kodas |  | |
| Modulio LTKS lygis | IV | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | *Netaikoma* | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti kurpalius ortopedinės ir terapinės avalynės gamybai. | 1.1. Išmanyti ortopedinių priemonių kojų ir pėdų korekcijai gamybos technologiją. | ***Tema. Pėdų patologijos***   * Bendros žinios apie žmogaus pėdas * Dažniausiai pasitaikančios pėdų deformacijos   ***Tema. Ortopedinės priemonės kojų ir pėdų korekcijai***   * Ortopedinių priemonių asortimentas * Ortopedinių priemonių gamybai naudojamos medžiagos, įranga * Ortopedinių priemonių konstrukcijos * Ortopedinių priemonių gamyba |
| 1.2. Pritaikyti standartinius kurpalius individualios ortopedinės avalynės gamybai. | ***Tema. Kurpalių paruošimas individualios ortopedinės ir terapinės avalynės gamybai***   * Avalynės kurpalių klasifikacija, kurpalių dalys * Kurpalių parinkimas pagal atliktus pėdų matavimus, avalynės tipą * Kurpalių korekcija ir paruošimas individualios ortopedinės ir terapinės avalynės gamybai |
| 2. Surinkti ortopedinės ir terapinės avalynės batviršius. | 2.1. Apibūdinti technologinį ortopedinės ir terapinės avalynės batviršių gamybos procesą. | ***Tema. Ortopedinės ir terapinės avalynės batviršių gamybos technologija***   * Ortopedinės ir terapinės avalynės batviršių gamybos technologinių operacijų seka, technologiniai reikalavimai * Avalynės viršaus detalių susiuvimo siūlių klasifikacija, paskirtis * Ortopedinės ir terapinės avalynės batviršių gamybos įranga, įrankiai ir darbo priemonės |
| 2.2. Pasiūti ortopedinės ir terapinės avalynės batviršius. | ***Tema. Įvairių tipų ortopedinės ir terapinės avalynės batviršių siuvimas***   * „Derby“ tipo batviršių siuvimas * „Laivelio“ tipo batviršio siuvimas * Batų tipo batviršių siuvimas * Ortopedinės ir terapinės avalynės batviršių gamybos defektai |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi saugaus darbo, asmens higienos reikalavimų, darbo poza atitiko ergonominius reikalavimus. Nustatyti kliento pėdos defektai ir išmatuotos kliento pėdos. Paruošti kurpaliai individualios ortopedinės ir terapinės avalynės gamybai. Parinktos batviršių bazinės konstrukcijos, išpjautos batviršių detalės. Parinkta tinkama įranga, įrankiai bei medžiagos. Pasiūti batviršiai laikantis technologinių operacijų sekos. Darbo vieta, įrankiai, įranga, priemonės sutvarkytos pagal technologinius ir saugaus darbo reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Testas turimiems gebėjimams vertinti * Vadovėliai ir kita metodinė medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Žmogaus pėdos griaučiai * Rašalinis plantografas, kompiuterinės plantografijos įranga, darbo priemonės * Paviršių dezinfekavimo skystis * Įvairių tipų ortopedinės avalynės, batviršių pavyzdžiai * Ortopedinės ir terapinės avalynės viršaus detalių pavyzdžiai * Įvairių tipų detalių susiuvimo siūlių pavyzdžiai * Ortopedinių priemonių pavyzdžiai * Pagrindinės ir pagalbinės medžiagos, reikalingos ortopedinės ir terapinės avalynės batviršių ir ortopedinių priemonių gamybai * Įvairių konstrukcijų kurpaliai * Avalynės batviršių ir ortopedinių priemonių detalių išpjovimo, apdorojimo, susiuvimo ir formavimo įranga ir įrankiai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbo įrankiais (plaktukas, teptukai, žirklės, avalynininko peilis); avalynės batviršių ir ortopedinių priemonių gamybos procesuose naudojama technologine įranga (plantografas; 3D skeneris statiniam pėdų tyrimui; dinaminio pėdų tyrimo ir individualių įdėklų konstravimo sistema PED-CAD, sujungta su įdėklų frezavimo mašina BDI-PCO-1; detalių skėlimo mašina; detalių kraštų sklembimo mašina; įvairių tipų siuvimo mašinos; detalių šlifavimo/frezavimo mašina); darbo priemonėmis (klijų tepimo indeliai, klijai, traukos spintelės, spinta įrankiams, stelažas medžiagoms); buitinėmis patalpomis. | |
| Reikalavimai mokytojo dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) avalynės gamintojo ar lygiavertę kvalifikaciją (išsilavinimą) arba ne mažesnę kaip 3 metų profesinės veiklos avalynės gamybos srityje patirtį. | |

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas |  |
| Modulio LTKS lygis | IV |
| Apimtis mokymosi kreditais | 5 |
| Kompetencijos | Mokymosi rezultatai |
| Formuoti darbinius įgūdžius realioje darbo vietoje. | 1.1. Įsivertinti ir realioje darbo vietoje demonstruoti įgytas kompetencijas.  1.2. Susipažinti su būsimo darbo specifika ir adaptuotis realioje darbo vietoje.  1.3. Įsivertinti asmenines integracijos į darbo rinką galimybes. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas avalynės gamintojo kvalifikaciją atitinkančias kompetencijas. |
| Reikalavimai mokytojo dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) avalynės gamintojo ar lygiavertę kvalifikaciją (išsilavinimą) arba ne mažesnę kaip 3 metų profesinės veiklos patirtį avalynės gamybos srityje.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų avalynės gamybos profesinės veiklos patirtį. |